
 DR 30.11.2011 

 
2 

Jadi, saya rasa ini satu dimensi yang perlu kita lihat dan kita memang 
memberikan wang RM700,000 kepada sekolah berprestasi tinggi untuk mereka 
mengembangkan daripada segi kurikulum ataupun apa-apa juga activities kerana kita 
memberikan kuasa kepada mereka untuk menggunakan wang ini tertakluk pada 
peraturan kewangan yang ada. Pada waktu yang sama, kita juga melihat ada sekolah 
berprestasi rendah dan ada yang mungkin berprestasi sederhana. Kita memberikan 
insentif seperti mana yang saya katakan tadi kepada sekolah yang menunjukkan 
anjakan daripada segi pencapaian yang tinggi. Mungkin kalau dahulunya mendapat 
peratusan sebagai contoh UPSR, mungkin 28 peratus. Akan tetapi dalam tempoh dua 
tahun, nampaknya terdapat pencapaian yang mengagumkan. Mungkin tahun 
berikutnya 50 peratus, tahun yang terkini 75 peratus.  

Sekiranya terdapat anjakan yang secara signifikan, sekolah itu layak 
mendapat ganjaran yang mana pengetua ataupun untuk sekolah rendah ialah guru 
besar mendapat ganjaran RM7,500 seorang. Seorang sahaja yang akan dapat. Di 
dalam sistem kita, 5 peratus daripada guru-guru dalam sekolah yang dikenal pasti itu 
akan menerima RM1,800 untuk 5 peratus dalam sekolah itu. Selebihnya, 95 peratus 
turut mendapat RM900 sebagai imbuhan insentif tambahan dan kita juga memikirkan 
bukan sahaja sumbangan guru-guru ini diambil kira termasuk kerani, pembantu makmal 
juga kita berikan sampai RM500 ganjarannya.  

■1010 

Jadi saya rasa ini adalah satu kaedah yang mana untuk sekolah rendah kita 
menyasarkan kemungkinan 2 peratus tetapi apa yang menghairankan dan 
mengagumkan kita ialah kita mencapai lebih daripada 12 peratus dari segi mereka 
yang layak untuk mendapatkan tawaran new deal ini. Jadi saya rasa ini sebagai satu 
cara untuk kita memberikan insentif kepada mereka. Apa Yang Berhormat katakan 
sekolah berprestasi rendah ini sebenarnya kita ada School Improvement Programme di 
mana kita sediakan School Improvement Toolkit (SIT) ini untuk kita berikan kepada 
sekolah dan mereka ini datang dari mana rujukannya datang daripada sekolah 
berprestasi tinggi.  

Kita hendak sekolah berprestasi tinggi ini membimbing sekolah berprestasi 
rendah dan itu sebagai asas rujukan mereka dan ini menampakkan satu peningkatan 
yang sangat mengagumkan. Salah satu indikator yang ingin saya maklumkan kepada 
Dewan yang mulia ini ialah sekolah di bawah Band 6. Kalau dahulunya Band 6 sudah 
menurun secara mendadak itu sebagai satu induktor yang sangat signifikan. Terima 
kasih. 

Tuan Saifuddin Nasution Ismail [Machang]: Terima kasih Tuan Yang di-
Pertua, Timbalan Menteri soalan tambahan saya ialah saya menghargai jawapan Yang 
Berhormat Timbalan Menteri sekurang-kurangnya tidak ada nampak tanda-tanda denial 
sindrom, kita masih berada di tahap prestasi sederhana, bercakap mengenai mutu 
pelajaran dan ini penting sebab mutu pelajaran ini dari sudut rancangan jangka masa 
panjang, ia berkaitan dengan kualiti sumber manusia yang diperlukan negara, bukan 
sahaja sekolah malah di peringkat universiti juga kita jauh ketinggalan. Dahulu satu 
ketika kita dengan Singapura satu, Universiti Malaya itu kampusnya di Singapura, 
sekarang yang namanya National University of Singapore itu terkelompok antara 
universiti terbaik walhal kita pula terus tercorot di luar lingkungan 200 universiti terbaik. 
Tentunya permulaannya ialah kita harus mengakui kita ada masalah. 

Sebenarnya Yang Berhormat Timbalan Menteri, kekangan apa yang kita 
sedang bergelut untuk mengeluarkan atau untuk meningkatkan mutu pelajaran 
keseluruhannya di negara kita? Saya percaya kalau kita kenal pasti kekangannya dan 
kita memberikan tumpuan untuk fokus kita untuk meningkatkan mutu pelajaran itu 
melampaui semua perkara. Di satu sisi kita masih bergelut dengan prasarana daripada 
10,000 sekolah kita ada 2,000 sekolah daif. Di satu sisi kita masih ketidakcukupan 
guru-guru pelatih, di satu sisi yang lain kita bergelut persoalan hendak mengajar sains 
dan matematik dalam bahasa apa? Jadi tumpuan kita itu kelihatannya belum dapat 
keluar daripada putaran atau lingkungan hal-hal yang sebegini walhal mutu pelajaran 
sepatutnya sudah jauh meningkat sesuai dengan kemerdekaan negara yang merdeka 
sudah sekian lama. Terima kasih. 

Datuk Dr. Wee Ka Siong: Terima kasih Yang Berhormat, sebenarnya kalau 
kita lihat yang dibuat oleh agensi luar, kita tidak hendak mendengar persepsi ibu bapa 
mungkin kadangkala dia melihat dalam satu perspektif tertentu sahaja. 



2. Jadi, saya rasa ini satu dimensi yang perlu kita lihat dan kita memang memberikan wang RM700,000 kepada sekolah berprestasi tinggi untuk mereka mengembangkan daripada segi kurikulum ataupun apa-apa juga activities kerana kita memberikan kuasa kepada mereka untuk menggunakan wang ini tertakluk pada peraturan kewangan yang ada. Pada waktu yang sama, kita juga melihat ada sekolah berprestasi rendah dan ada yang mungkin berprestasi sederhana. Kita memberikan insentif seperti mana yang saya katakan tadi kepada sekolah yang menunjukkan anjakan daripada segi pencapaian yang tinggi. Mungkin kalau dahulunya mendapat peratusan sebagai contoh UPSR, mungkin 28 peratus. Akan tetapi dalam tempoh dua tahun, nampaknya terdapat pencapaian yang mengagumkan. Mungkin tahun berikutnya 50 peratus, tahun yang terkini 75 peratus. Sekiranya terdapat anjakan yang secara signifikan, sekolah itu layak mendapat ganjaran yang mana pengetua ataupun untuk sekolah rendah ialah guru besar mendapat ganjaran RM7,500 seorang. Seorang sahaja yang akan dapat. Di dalam sistem kita, 5 peratus daripada guru-guru dalam sekolah yang dikenal pasti itu akan menerima RM1,800 untuk 5 peratus dalam sekolah itu. Selebihnya, 95 peratus turut mendapat RM900 sebagai imbuhan insentif tambahan dan kita juga memikirkan bukan sahaja sumbangan guru-guru ini diambil kira termasuk kerani, pembantu makmal juga kita berikan sampai RM500 ganjarannya. #1010. Jadi saya rasa ini adalah satu kaedah yang mana untuk sekolah rendah kita menyasarkan kemungkinan 2 peratus tetapi apa yang menghairankan dan mengagumkan kita ialah kita mencapai lebih daripada 12 peratus dari segi mereka yang layak untuk mendapatkan tawaran new deal ini. Jadi saya rasa ini sebagai satu cara untuk kita memberikan insentif kepada mereka. Apa Yang Berhormat katakan sekolah berprestasi rendah ini sebenarnya kita ada School Improvement Programme di mana kita sediakan School Improvement Toolkit (SIT) ini untuk kita berikan kepada sekolah dan mereka ini datang dari mana rujukannya datang daripada sekolah berprestasi tinggi. Kita hendak sekolah berprestasi tinggi ini membimbing sekolah berprestasi rendah dan itu sebagai asas rujukan mereka dan ini menampakkan satu peningkatan yang sangat mengagumkan. Salah satu indikator yang ingin saya maklumkan kepada Dewan yang mulia ini ialah sekolah di bawah Band 6. Kalau dahulunya Band 6 sudah menurun secara mendadak itu sebagai satu induktor yang sangat signifikan. Terima kasih. Tuan Saifuddin Nasution Ismail [Machang]: Terima kasih Tuan Yang di- Pertua, Timbalan Menteri soalan tambahan saya ialah saya menghargai jawapan Yang Berhormat Timbalan Menteri sekurang-kurangnya tidak ada nampak tanda-tanda denial sindrom, kita masih berada di tahap prestasi sederhana, bercakap mengenai mutu pelajaran dan ini penting sebab mutu pelajaran ini dari sudut rancangan jangka masa panjang, ia berkaitan dengan kualiti sumber manusia yang diperlukan negara, bukan sahaja sekolah malah di peringkat universiti juga kita jauh ketinggalan. Dahulu satu ketika kita dengan Singapura satu, Universiti Malaya itu kampusnya di Singapura, sekarang yang namanya National University of Singapore itu terkelompok antara universiti terbaik walhal kita pula terus tercorot di luar lingkungan 200 universiti terbaik. Tentunya permulaannya ialah kita harus mengakui kita ada masalah. Sebenarnya Yang Berhormat Timbalan Menteri, kekangan apa yang kita sedang bergelut untuk mengeluarkan atau untuk meningkatkan mutu pelajaran keseluruhannya di negara kita? Saya percaya kalau kita kenal pasti kekangannya dan kita memberikan tumpuan untuk fokus kita untuk meningkatkan mutu pelajaran itu melampaui semua perkara. Di satu sisi kita masih bergelut dengan prasarana daripada 10,000 sekolah kita ada 2,000 sekolah daif. Di satu sisi kita masih ketidakcukupan guru-guru pelatih, di satu sisi yang lain kita bergelut persoalan hendak mengajar sains dan matematik dalam bahasa apa? Jadi tumpuan kita itu kelihatannya belum dapat keluar daripada putaran atau lingkungan hal-hal yang sebegini walhal mutu pelajaran sepatutnya sudah jauh meningkat sesuai dengan kemerdekaan negara yang merdeka sudah sekian lama. Terima kasih. Datuk Dr. Wee Ka Siong: Terima kasih Yang Berhormat, sebenarnya kalau kita lihat yang dibuat oleh agensi luar, kita tidak hendak mendengar persepsi ibu bapa mungkin kadangkala dia melihat dalam satu perspektif tertentu sahaja.